Piero della Francesca

**Piero della Francesca** (Borgo Santo Sepolcro oko 1412. – Borgo Santo Sepolcro, 12. listopada, 1492) je bio talijanski slikar, matematičar i pisac rane renesanse. Svojim suvremenicima bio je poznat kao matematičar i geometar podjednako kao umjetnik, iako se danas smatra prije svega umjetnikom. Njegove slike se odlikuju jasnim humanizmom i uporabom jasnih geometrijskih oblika, djelomice u svezi s perspektivom i skraćenjima. Većinu svojih važnih djela napravio je u toskanskom gradu Arezzu.

## Biografija

Vjerojatno rođen u malenom gradu Sansepolcro (Borgo Santo Sepolcro) u Toskani, u oca trgovca Benedetta de' Franceschija i majke Romane di Perino da Monterchi. Naučio je slikarski zanat od više He sienskih umjetnika koji su radili u San Sepolcro tijekom njegove mladosti. Pouzdano se zna kako je Piero šegrtovao u Firenci kod Domenica Veneziana, s kojim je 1439. radio na freskama za hospital Santa Maria Nuova (crkva Sant'Egidio, danas uništena). Također je poznavao Fra Angelica, koji ga je upoznao s vodećim masjstorima svog vremena, Masacciom i Brunelleschijem.

Godine 1442. vraća se u Sansepolcro gdje je, tri godine kasnije, primio narudžbu za oltar crkve Misericordia (uključujući *[[w:Madonna della Misericordia|Gospa od Misercordija]]*), koja je završena u ranim 1460-im. Godine 1449. izveo je nekoliko fresaka u dvorcu Estense i crkvi Sant'Andrea u Ferrari, također izgubljene. Njegov utjecaj je jak u kasnijim alegorijskim slikama Cosima Tura u Ferrari.

Dvije godine kasnije boravio je u Riminiju, radeći za Sigismonda Pandolfa Malatestu. U svojoj maniri uradio je freske *Sigismondo Pandolfo Malatesta moli u utvrdi sv. Sigismunda* i Portret kondotjera. Tamo je upoznao još jednog slavnog renesansnog matematičara i arhitekta Albertija. Kasnije se seli u Anconu, Pesaro i Bolognu. Godine 1452. Piero della Francesca je pozvan u Arezzo da zamijeni Biccija di Lorenza u oslikavanju fresaka bazilike sv. Franje. Djelo je završeno prije 1466., vjerojatno između 1452.-1456.

Njegove slike freskociklusa koje opisuju ”Legendu o pravom križu“ smatraju se njegovim remek-djelom i renesanse općenito. Priča u ovim freskama proizilazi iz srednjovjekovnog izvora koji opisuje kako je komad pravog drveta s križa na kojemu je raspet Krist pronađen. Priče su skupljene u zbirku "Zlatne legende" Jacopa da Varazze (Jacopo da Varagine) iz sredine 13. stoljeća.

Godine 1453. vratio se ponovno u Sansepolcro gdje je slijedeće godine potpisao ugovor za poliptih sv. Augustina u crkvi sv. Augustina. Nekoliko godina kasnije, papa Nikola V. ga je pozvao u Rim gdje je uradio freske u Bazilici Sta Maria Maggiore, od kojih su ostali samo fragmenti. Dvije godine kasnije vratio se u Rim da dovrši freske u Vatikanskoj palači koje su bile uništene.

Do danas su ostale slike kao *[[Bičevanje Krista]]* (oko 1460.), jedna od najslavnijih i najkontroverznijih slika rane renesanse. Kako sam kaže u svom uvodu, ova slika pokazuje geometrijsku zrelost i tajanstvenost u načinu kako se predstavljaju tri čovjeka u prednjem planu. Druga važna njegova zrela djela *[[Krštenje Kristovo]]*, *[[Uskrsnuće]]* i *[[w:Madonna del parto|Gospa iz Parta]]*. U Urbinu, gdje je bio u službi Frederica II. De Montefeltra, upoznao je Melozza da Forlìja i Lucu Paciolija. Tamo je naslikao slavne dvostruke portrete Federica i njegove žene Battiste Sforza, sada u galeriji Uffizi, i Gospu od Senigallija kao i *[[w:Nativity (Piero della Francesca)|Rođenje Kristovo]]*. Njegovi portreti u profilu inspirirani su kovanicama iz rimske umjetnosti.

Piero della Francesca je zabilježan u dokumentima u Riminiju 1482. g. i 1487. kada je napriavio svoju oporuku. Slikari kao Perugino i Luca Signorelli su često boravili u njegovoj radionici. Po Vasariju, oslijepio je pred kraj života.

Umro je u Sansepolcru istog dana kada je Kristofor Kolumbo otkrio Ameriku.

## Antologija djela

* *[[w:Madonna della Misericordia (painting)|Poliptih Misericordia]]*, 1445.-1462., - ulje i tempera na dasci, osnovica 330&nbsp;cm, visina 273&nbsp;cm, Pinakoteka Comunale, Sansepolcro.
* ''Krštenje Kristovo'', oko 1448.-1450. - tempera na dasci, 168 x 116&nbsp;cm, Državna galerija, London]]
* *[[:Datoteka:Piero della Francesca 004.jpg|Sv. Jeronim u skrušenosti]]*, oko 1449.-1451. -ulje na dasci, 51 x 38&nbsp;cm, Staatliche muzej, Berlin. 
* *Sv. Jeronim i donator *, 1451. - tempera na dasci, 40 x 42&nbsp;cm, Galerija Akademije, Venecija.
* *[[:Datoteka:Piero della Francesca 043.jpg|Vojvoda moli ispred sv. Jeronima]]*, 1451. - freska, Tempio Malatestiano, Rimini.
* *[[w:Portrait of Sigismondo Pandolfo Malatesta|Portret Sigismonda Malateste]]*, oko 1451. - tempera i ulje na dasci, 44.5 x 34.5&nbsp;cm, Louvre, Pariz.
* *Povijest pravog križa*, oko 1455.-1466. - freska, San Francesco, Arezzo.
* *[[w:The Flagellation|Bičevanje Krista]]*, oko 1460. - tempera na dasci, 59 x 81.5&nbsp;cm, Državna galerija Marche, Urbino.
* *[[:Datoteka:Pollittico sant antonio.jpg|Poliptih sv. Augustina]]*, 1460.-1470. - ulje i tempera na dasci
* *[[w:Resurrection (Piero della Francesca)|Uskrsnuće]]*, oko 1463. - freska, 225 x 200&nbsp;cm, Muzej Civico, Sansepolcro.
* *[[w:Madonna del parto|Gospa od Parta]]*, 1459.-1467. - prebačeno s freske na platno, 260 x 203&nbsp;cm, Grobna kapela, Monterchi.
* *[[:Datoteka:Piero della Francesca 041.jpg|Rođenje Kristovo]]*, oko 1470. - 124.5 x 123&nbsp;cm, Državna galerija, London.
* *[[w:Polyptych of Perugia|Poliptih iz Perugije]]*, oko 1470. - ulje na dasci, 338 x 230&nbsp;cm, Državna galerija Umbrije, Perugia.
* *[[:Datoteka:Piero della Francesca 046.jpg|Gospa s Djetetom i svecima]]* (*Montefeltro oltar*, 1472.-1474.) - ulje na dasci, 248 x 170&nbsp;cm, Pinakoteka Brera, Milano.
* *Dvostruki portret iz oko 1472. [[w:Portrait of Federico da Montefeltro|Federica da Montefeltra]] i Battiste Sforza*, vojvode i vojvotkinje od Urbina. 
* *[[w:Madonna di Senigallia|Gospa iz Senigallija]]*, oko 1474. -  ulje na dasci, 67 x 53.5&nbsp;cm, Državna galerija Marche, Urbino.

### Djela iz matematike i geometrije

Njegov duboki interes za teoretsku studiju perspektive i njegov konteplativni pristup slikarstvu su očiti u njegovim djelima, uključujući plohe oltara San Agostino.

Piero je napisao tri traktata koji su poznati modernim matematičarima: *Abakus Traktat (Trattato d'Abaco)*, *Kratka knjiga o pet pravilnih tijela (Libellus de Quinque Corporibus Regularibus)* i *O perspektivi u slikarstvu (De Prospectiva Pingendi)*. Teme ovih djela uključuju aritmetiku, algebru, geometriju i inovativni pristup geometrijskim tijelima i linearnoj perspektivi. Mnogo njegovih djela su preuzeli i usvojili pisci kao Luca Pacioli. Pierovo djelo o čvrstim tijelima se pojavljuje u Paciolijevom djelu *De Divina Proportione* koje je ilustriurao Leonardo da Vinci.

## Piero kao inspiracija
Tomaoko Suzukija nova koijevka iz 2006. za sv. Martina od polja, izložena na Trafalgar trgu, navodi della Francescu kao inspiraciju.

## Povezano

* Renesansno slikarstvo
* Rana renesansa
* Perspektiva

## Izvori i zabilješke

* Roberto Longhi, "Piero della Francesca" . 
* Gantz, Jeffrey, "Strong, silent type: Piero della Francesca, international artist of mystery", The Boston Phoenix (tiskovina), odjeljak o umjetnosti, 1. rujna, 2006..
* John Pope-Hennessy, "The Piero della Francesca Trail" uključujući esej Aldousa Huxleya "The Best Picture". .

## Vanjske veze

*  [Piero della Francesca i talijanski krug - izložba 2007. u [Arezzo|Arezzu].] 
*  Paul Johnson, ''Umjetnost: Nova povijest''
*  Piero della Francesca članak na sveučilištu St. Andrews. 
*   Piero della Francesca